2020 Hoofleiers en Onderhoofleiers:
Baie geluk aan die volgende leiers wat as hoofleiers en onderhoofleiers verkies is vir 2020. Hoofseun: Marco Venter Hoofdogter: Alyssa Trahms Onderhoofseun Akademie: Jacques van der Merwe Onderhoofdogter Akademie: Cara Wijnbeek Onderhoofseun Sosiaal: Mikael van der Vyver Onderhoofdogter Sosiaal: Sanette Breedt Onderhoofseun Kultuur: Ruan Pretorius Onderhoofdogter Kultuur: Jade Piek Onderhoofseun Sport: Keagan Balfour Onderhoofdogter Sport: Daniélle Hughes E.G. Jansen wens elkeen van hierdie leiers baie sterkte toe met hulle verantwoordelikhede vir die jaar. #Jansieraad #HoofEnOnderhoofLeiers2019 #TrotseJansen Gereformeerde kerk Johannesburg-Noord - Wikipedia
Die Gereformeerde kerk Johannesburg-Noord was ’n gemeente van die Gereformeerde Kerke in Suid-Afrika in die noordweste van die Goudstad met sy kerkgebou in die voorstad Melville.
1 Die Gereformeerde Kerk aan die Rand
1.2 Toename in lidmate
1.3 Naoorlogse tydperk
1.4 Johannesburg en Krugersdorp skei
6 Sendingleraars verbonde aan die gemeente
Die ou Gereformeerde kerk Johannesburg-Noord, Julie 2017.
Kerktorings in Melville. Die een regs is dié van die destydse Gereformeerde kerk Johannesburg-Noord. Van links: die gewese Hervormde kerk Melville, die NG gemeente Brixton, die NG gemeente Melville en destydse Gereformeerde kerk Johannesburg-Wes (nou 'n woonhuis) en die Gereformeerde kerk Johannesburg-Noord.
Die Gereformeerde kerk Johannesburg-Noord se eerste kerkgebou, opgerig in 1917, al is die gemeente eers op 1 Maart 1924 gestig. Dis in Tweede Laan, Melville, Die kerk het blykbaar iewers in die 1960's opgebou om die saal te gebruik. Van toe af was dit al ’n oudhedewinkel, ’n woonhuis en sedert die vroeë 1990's ’n argiteksfirma.
Die tweede kerkgebou van Johannesburg-Noord, opgerig in 1935. Die argitek was Pieter Dykstra, wat buiten die Zuid-Afrikaanse Hospitaal onthou word vir die 16 Gereformeerde kerke wat hy tussen 1927 en omstreeks 1956 ontwerp het.
Die gemeente Johannesburg-Noord het, nes Johannesburg-Oos in 1924 van die moedergemeente Johannesburg afgestig en wel op 1 Maart. Aanvanklik is ’n kerksaaltjie by Tweede Laan 97, Melville, as kerkgebou gebruik. Die erf is vir dié doel bekom van Lourens Geldenhuys, Volksraadslid en bekende weldoener van die Afrikaanse inwoners van Johannesburg. Die kerksaal se hoeksteen is op 8 Desember 1917 gelê met die woorde van Matt. 16:18 daarop: “De poorten der hel zullen haar (in die Statebybel ‘dezelve’) niet overweldigen.” Die saaltjie is in April 1918 in gebruik geneem met ’n openingsrede deur ds. Dirk Postma, ’n kleinseun van die stigter van die Gereformeerde Kerk, ook Dirk Postma, en indertyd leraar van die Gereformeerde kerk Burgersdorp nadat hy van 1904 tot 1908 leraar was van die Witwatersrand se oudste Gereformeerde kerk, Krugersdorp, maar ook die lidmate van Johannesburg bearbei het. Met die bou van Johannesburg-Noord se nuwe kerkgebou in Eerstelaan, is die hoeksteen van die saaltjie verwyder en ingemessel in die noordelike muur van die nuwe gebou.
Die kerk het blykbaar iewers in die 1960's opgebou om die saal te gebruik. Van toe af was dit al ’n oudhedewinkel, ’n woonhuis en sedert die vroeë 1990's ’n argiteksfirma, GAPP Architects and Urban Designers. Die kerk het 'n hoë muur voor gehad met swaar staalhekke en was redelik toegegroei van bome en stuike aan die voor- en agter kant. Die huis by Derde Laan 98 was die pastorie, maar is in 'n skakelhuis omskep in die vroeë sestigs. Daar was 'n deur in die agterste muur wat toegang gebied het van die kerk na die pastorie, maar dit is toegebou in dieselfde tyd dat die woning in skakelhuise omskep is.
Die imposante kerkgebou in Eerstelaan is ontwerp deur die Gereformeerde argitek Pieter Dykstra. Die bouaannemer was D.J. Venter, te oordeel na sy van ook ’n Dopper. Die lidmate was self grootliks vir die bouwerk verantwoordelik. Ds. J.V. Coetzee het die hoeksteen op 18 Mei 1935 gelê waarop die teks: “Die Here het ons tot hiertoe gehelp,” (1 Samuel 7:12) aangebring is. Op Saterdag 31 Augustus 1935 is die gebou in gebruik geneem. Talle mense het toesprake gelewer en daarna het prof. dr. J.D. du Toit (Totius) die eerste erediens in die nuwe kerk gelei. Ná die diens het die koor die Halleluja-koor uit G.F. Händel se Messias gesing.
Weens die afname in die getal Afrikaanssprekende inwoners, en daarmee saam die lidmate van die Gereformeerde Kerk, in die westelike voorstede van Johannesburg, het Johannesburg-Noord in 1997 met Johannesburg (herstig in 1986) saamgesmelt. Op sy beurt was die Johannesburgse gemeente toe reeds ’n samestelling van drie gemeentes, naamlik Johannesburg-Mayfair, -Oos en -Sentraal. Twee jaar ná die ontstaan van Johannesburg-Melville in 1997 het ook Johannesburg-Wes ontbind sodat nog net een gemeente, Johannesburg-Suid die Goudstad se naam as deel van sy gemeentenaam gehad het. Die gebied wat Johannesburg-Melville van 1997 tot 2003, toe dit ontbind en deel geword het van Randburg, het gestrek van Melville tot teenaan Edenvale en Bedfordview in die ooste en tot by Langlaagte in die suide en Norwood in die noorde. Ondanks dié reusegebied het die gemeente Johannesburg-Melville aan die einde van sy bestaan skaars 150 belydende lidmate oorgehad.
Nadat die gemeente Johannesburg-Melville ontbind het, is die kerkgebou oorgeneem deur die gemeente Rivonia van die Sewendedagadventistekerk.
Snyman, Francois Petrus Jacobus, 1926 – 16 Augustus 1945 (oorlede in die amp)
Van der Walt, dr. Sarel Petrus, 1946–1950
Buytendach, Frederick Wilhelm, 1949
Schutte, dr. Jan Albert, 1950–1977 (aanvaar sy emeritaat)
Van Dyk, Frans Johannes, 10 September 1977 – 1981
Saayman, Willem Jacobus Kruger, 1981–1997, waarna Johannesburg-Melville 1997–2003 en Randburg 2003–2009 (aanvaar sy emeritaat)
Sendingleraars verbonde aan die gemeenteWysig
Du Plessis, Hugo, 1950–1956
Geertsema, dr. Paul Geert, 1956–1959
Van der Walt, Jan Hendrik, 1959–1963
Van Rooy, Jacobus Albertus (Koos), 1963–1966
Ds. F.P.J. Snyman, van 1926 tot sy dood op 16 Augustus 1945 die eerste leraar.
Ds. Dirk Postma het die saaltjie waarin die gemeente eers byeengekom het, se hoeksteen in 1917 gelê, min of meer die jaar waarin dié foto geneem is.
Dr. Sarel Petrus van der Walt, leraar van 1946 tot 1950.
Dr. F.W. Buytendach, enkele maande lank leraar in 1949.
Dr. J.A. Schutte (regs) neem in 1959 afskeid van ds. P.G. Geertsema, wat drie jaar sendingleraar in Johannesburg-Noord was. Dr. Schutte was die gemeente se leraar van 1950 tot 1977.
Ds. Hugo du Plessis, van 1950 tot 1955 die gemeente se sendingleraar.
Mev. M.C. du Plessis, eggenote van die sendingleraar ds. Hugo du Plessis.
Ds. J.A. (Koos) van Rooy (links agter), sendingpredikant van 1963 tot 1966, by sy vader, ds. Jacs van Rooy, en grootvader ds. J.A. van Rooy (voor).
Ds. J.H. van der Walt, sendeling van 1959 tot 1963.
Dr. Jan Schutte lei 'n erediens in die kerk in die 1960's.
↑ (af) Johannesburg 1912. URL besoek op 18 Februarie 2018.
↑ (en) Die firma se webtuiste. URL besoek op 19 Februarie 2018.
(en) Die gemeente se destydse kerkgebou, soos te sien op Google Maps. URL besoek op 19 Februarie 2018.
Ontsluit van "https://af.wikipedia.org/w/index.php?title=Gereformeerde_kerk_Johannesburg-Noord&oldid=1691251"
Last edited on 19 Julie 2018, at 22:14